wannaphong/clean_thaiwikipedia huggingface dataset:
# แดซ็อง
คัง แด-ซ็อง (เกิด 26 เมษายน ค.ศ. 1989) เป็นที่รู้จักในชื่อ แดซ็อง และ ดี-ไลต์ (ชื่อในการแสดงที่ประเทศญี่ปุ่น) เป็นนักร้อง นักแต่งเพลง และผู้มีชื่อเสียงทางโทรทัศน์ชาวเกาหลีใต้ เขาเริ่มอาชีพทางดนตรีเมื่อปี 2006 ในฐานะสมาชิกของบอยแบนด์เกาหลีใต้ บิกแบง เขาเปิดตัวเป็นศิลปินเดี่ยวกับเพลงแนวทรอตอย่าง "ลุกแอตมี, กีซุน" ในปี 2008 นับตั้งแต่แกออนดิจิทัลชาร์ตก่อตั้งขึ้นในปี 2010 แดซ็องมีเพลงอยู่ในสิบอันดับแรกถึงสองเพลง ได้แก่ ซิงเกิลดิจิทัลอย่าง "คอตตอนแคนดี" และ "วิงส์" จากอีพีชุดที่ห้าของบิกแบง อะไลฟ์ (2012)

ในปี 2013 เขาออกอัลบั้มเดี่ยวภาษาญี่ปุ่นชุดแรก ดีส์คัฟเวอร์ และยังเริ่มทัวร์ครั้งแรกในญี่ปุ่นด้วย ในปีต่อมา เขาออกอีกสองอัลบั้ม ได้แก่ ดีส์เลิฟ และอัลบั้มอันดับหนึ่งครั้งแรกของเขา ดีไลต์ โดยดีส์เลิฟทัวร์ทำให้เขาเป็นศิลปินเดี่ยวเกาหลีคนแรกที่มีผู้ชมกว่า 100,000 คน ในทัวร์ญี่ปุ่นสองครั้งติดต่อกัน ในปี 2017 เขาเริ่มทัวร์โดมญี่ปุ่นครั้งแรก ซึ่งมีผู้ชมมากกว่า 150,000 คน จากการแสดงจำนวน 4 รอบ จากนั้นเขาออกอัลบั้มอันดับหนึ่งชุดที่สอง ดี-เดย์ ซึ่งทำให้เขากลายเป็นศิลปินเดี่ยวชายต่างชาติคนที่สองที่มีอัลบั้มอันดับหนึ่งในญี่ปุ่นสองอัลบั้มติดต่อกัน ต่อจากไมเคิล แจ็กสัน

ในโทรทัศน์เกาหลีใต้ เขายังเป็นส่วนหนึ่งในฐานะนักแสดงหลักของรายการตลกยอดนิยมอย่าง Family Outing ครอบครัวตัวเก่ง ตั้งแต่ปี 2008 ถึง 2010, ละครเพลงแนวชีวิตเรื่อง วอตส์อัป (2011) และเป็นหนึ่งในพิธีกรรายการทอล์กโชว์ ไนต์อาฟเตอร์ไนต์ (2010)

ผลงานเพลง

 ดีส์คัฟเวอร์ (2013)
 ดีส์เลิฟ (2014)

ผลงานการแสดง

ภาพยนตร์
ปีชื่อบทบาทหมายเหตุ2010A Turtle's Tale: Sammy's Adventures แซมมีพากย์เสียงภาษาเกาหลี2016	Big Bang Made	ตนเองภาพยนต์สารคดี

โทรทัศน์
ปีชื่อบทบาท2011วอตส์อัป ฮา โด-ซ็อง

รายการวาไรตี
 ปี ชื่อ บทบาท หมายเหตุ 2008–2009 โชว์! มิวสิกคอร์ พิธีกร กับ ซึงรี2008–2010 Family Outing ครอบครัวตัวเก่ง ซีซัน 1 นักแสดงหลัก กับ ยู แจ-ซ็อก, อี ฮโยรี, คิม จง-กุก,อี ช็อน-ฮี, พัก เย-จิน, ยุน จ็อง-ชิน, คิม ซู-โร และอื่น ๆ 2010–2011 ไนต์อาฟเตอร์ไนต์พิธีกร กับ ช็อง ยง-ฮวา, ยูอี และอื่น ๆ2013 ดีส์เพลย์กับวีเจบู ดีส์เพลย์รีเทิร์น 2018 เฟ้นหาดาว YG สมาชิกหลัก รับเชิญ2023 Active King โปรดิวเซอร์ Trotgirl in Japan อัครบิดร 

ละครเพลง
ปีชื่อบทบาท2008แคตส์ (เวอร์ชันเกาหลี) รัม ทัม ทักเกอร์
# โจเซฟ เมอร์รีย์
โจเซฟ เอดเวิร์ด เมอร์รีย์ (1 เมษายน 2462 – 26 พฤศจิกายน 2555) เป็นศัลยแพทย์ชาวอเมริกันคนแรกที่ประสบความสำเร็จในการปลูกถ่ายไตให้กับฝาแฝดริชาร์ดและรอนัลด์ เฮร์ริก เมื่อวันที่ 23 ธันวาคม 2497

เมอร์รีย์ได้รับรางวัลโนเบลสาขาสรีรวิทยาหรือการแพทย์ร่วมกับอี. ดอนัลด์ ทอมัส ในปี พ.ศ. 2533
# แบงท์ เอ็ดเลียน
แบงท์ เอ็ดเลียน (2 พฤศจิกายน ค.ศ. 1906 — 10 กุมภาพันธ์ ค.ศ. 1993) เป็นทั้งศาสตราจารย์ทางฟิสิกส์และนักดาราศาสตร์ชาวสวีเดนผู้ซึ่งมีความเชี่ยวชาญในด้านสเปกโทรสโกปี เขาได้เข้าร่วมในการแก้ ปริศนาโคโรนา ซึ่งเป็นเส้นเงาที่ไม่สามารถระบุได้ในสเปกตรัมของดวงอาทิตย์ โดยเชื่อกันอย่างคร่าวๆว่าน่าจะมาจากธาตุไม่ปรากฏชื่อมาจนบัดนี้โดยเรียกว่าโคโรเนียม ในภายหลัง แบงท์ เอ็ดเลียน ได้แสดงให้เห็นว่าเส้นเหล่านั้นมาจากการแตกตัวของเหล็กที่แตกตัวเป็นไอออน (Fe-XIV) การค้นพบของเขาไม่ได้รับการยอมรับในทันที ตั้งแต่ไอออนไนซ์ได้รับการอ้างอิงว่าต้องมีอุณหภูมิที่ล้านองศา หลังจากนั้นอุณภูมิของโคโรนาดวงอาทิตย์ก็ได้รับการตรวจสอบ

นอกจากนี้ เขายังมีผลงานสำคัญในการวิเคราะห์สเปกตรัมของดาววูล์ฟ-ราเยท์

แบงท์ เอ็ดเลียน ได้เป็นศาสตราจารย์ที่มหาวิทยาลัยลุนด์ใน ค.ศ. 1944–1973 เขาได้รับเลือกให้เป็นสมาชิกแห่งราชสำนักวิทยาศาสตร์สวีเดนใน ค.ศ. 1947 เขาสำเร็จการศึกษาจากโรงเรียนมัธยมในนอร์เชอปิงใน ค.ศ. 1926 และได้เข้ามหาวิทยาลัยอุปซอลากระทั่งสำเร็จการศึกษาระดับปริญญาเอกใน ค.ศ. 1934 

แบงท์ เอ็ดเลียน ได้รับเหรียญทองจากสมาคมดาราศาสตร์หลวงใน ค.ศ. 1945 สำหรับการแก้ปริศนาโคโรนา,  เหรียญฮาวเวิร์ด เอ็น. พ็อตส์ ใน ค.ศ. 1946 สำหรับการวิจัยรังสีอัลตร้าไวโอเลตไกลสุด และเหรียญเฮนรี เดรเปอร์ของสถาบันวิทยาศาสตร์แห่งชาติสหรัฐอเมริกา ใน ค.ศ. 1968
# มิตซูบิชิ เอฟ-2
มิตซูบิชิ เอฟ-2 เครื่องบินรบหลากบทบาท ที่ผลิตโดย บริษัท มิตซูบิชิ เฮวี่ อินดัสทรีย์ส ของญี่ปุ่น ร่วมกับ ล็อกฮีด มาร์ติน ของสหรัฐอเมริกาโดยต้นแบบ คือ เอฟ-16 ด้วยอัตราส่วนการผลิตของญี่ปุ่นและสหรัฐอเมริกา เท่ากับ 60/40 โดยเริ่มการผลิตในปี พ.ศ. 2539 และเข้าประจำการครั้งแรกในปี พ.ศ. 2543

 แบบการผลิต 
 XF-2A: ที่นั่งเดี่ยว รุ่นต้นแบบ
 XF-2B: สองที่นั่ง รุ่นต้นแบบ
 F-2A: ที่นั่งเดียว รุ่นสำหรับโจมตี
 F-2B: สองที่นั่ง รุ่นสำหรับฝึกบิน

 รายละเอียด (F-2A) 
thumb|มิตซูบิชิ เอฟ-2เอ

 ลักษณะทั่วไป
 นักบิน: 1 (หรือ 2 สำหรับ F-2B)
 ความยาว: 15.52 เมตร (50 ฟุต 11 นิ้ว)
 ความยาวช่วงปีก: 11.13 เมตร (36 ฟุต 6 นิ้ว)
 ความสูง: 4.69 เมตร (15 ฟุต 5 นิ้ว)
 พื้นที่ปีก: 34.84 เมตร² (375 ฟุต²)
 น้ำหนักตัวเปล่า: 9,527 กิโลกรัม
 น้ำหนักรวม: 14,970 กิโลกรัม
 น้ำหนักสูงสุดในการขึ้นบิน: 22,100 กิโลกรัม
 เครื่องยนต์: 1 × General Electric F110-GE-129 turbofan
 แรงขับแห้ง: 76 kN
 แรงขับเชื้อเพลิง: 120–125 kN
 ประสิทธิภาพ
 ความเร็วสูงสุด: มัค 2.0 (2,469.6 กม./ชม., 1 333 kn)
 ระยะทาง: 834 กิโลเมตร ในภารกิจต่อต้านเรือ
 เพดานบิน: 18,000 เมตร (59,000 ฟุต)
 แรงกดผิวปีก: 430 กิโลกรัม/ม² ที่น้ำหนักลำ 15,000 กิโลกรัม
 แรงขับ/น้ำหนัก: 0.89
 ยุทธภัณฑ์
 ปืนกล 20 มม. JM61A1, โหลดอาวุธเพิ่มสูงสุด 8,085 กิโลกรัม
 ขีปนาวุธ: เอไอเอ็ม-9 ไซด์ไวน์เดอร์, เอไอเอ็ม-7 สแปร์โรว์, มิตซูบิชิ เอเอเอ็ม-3, มิตซูบิชิ เอเอเอ็ม-4
 อาวุธอากาศสู่พื้นดิน: จรวดต่อต้านเรือ ASM-1 และ ASM-2, various free-fall bombs with GCS-1 IIR seeker heads, JDAM
 อื่น ๆ : J/AAQ-2 FLIR
 อิเลคทรอนิกส์การบิน
 Mitsubishi Active Electronically Scanned Array ระบบเรดาร์ รวม J/APG-1

 ผู้ใช้งาน 
  ญี่ปุ่น
 23px กองกำลังป้องกันตนเองทางอากาศญี่ปุ่น

 กองบัญชาการป้องกันทางอากาศ
 กองกำลังป้องกันทางอากาศภาคเหนือ
 กองบิน 3, ฐานทัพอากาศมิซาวะ
 ฝูงบินรบทางยุทธวิธีที่ 3
 ฝูงบินรบทางยุทธวิธีที่ 8
 กองกำลังป้องกันทางอากาศภาคตะวันตก
 กองบิน 8, ฐานทัพอากาศสึอิกิ
 ฝูงบินรบทางยุทธวิธีที่ 6
 กองบัญชาการการฝึกทางอากาศ
 กองบิน 4, ฐานทัพอากาศมัตสึชิมะ
 ฝูงบินฝึกรบที่ 21 (ยุบ) http://www.flightglobal.com/blogs/the-dewline/2011/03/earthquake-devastates-japan-f-.html
 กองบัญชาการการพัฒนาและทดสอบทางอากาศ
 กองบินพัฒนาและทดสอบทางอากาศ, ฐานทัพอากาศกิฟุ
# โทโกนาเมะ
โทโกนาเมะ  เป็นนครในจังหวัดไอจิ ประเทศญี่ปุ่น มีขนาดพื้นที่ทั้งหมด  มีจำนวนประชากร ณ วันที่ 1 กุมภาพันธ์ ค.ศ. 2025 ประมาณ 58,136 คน และมีความหนาแน่นของประชากร 1,040 คนต่อตารางกิโลเมตรสถิติทางการของนครโทโกนาเมะ   เป็นที่ตั้งของท่าอากาศยานนานาชาติชูบุเซ็นแทรร์

 ภูมิศาสตร์ 
นครโทโกนาเมะตั้งอยู่บนชายฝั่งตะวันตกของคาบสมุทรชิตะ ทางตอนใต้ของจังหวัดไอจิ ติดกับอ่าวอิเซะ

 เทศบาลข้างเคียง 
 
 นครชิตะ
 นครฮันดะ
 เมืองทาเกโตโยะ
 เมืองมิฮามะ
 เมืองอางูอิ

 ภูมิอากาศ 
นครโทโกนาเมะมีภูมิอากาศแบบร้อนชื้นในฤดูร้อน และฤดูหนาวที่ค่อนข้างอบอุ่น (การแบ่งเขตภูมิอากาศแบบเคิพเพิน Cfa) อุณหภูมิเฉลี่ยทั้งปีในโทโกนาเมะอยู่ 15.5 °C ปริมาณน้ำฝนเฉลี่ยทั้งปีอยู่ที่ 1,674 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 27.4 °C และต่ำสุดในเดือนมกราคมอยู่ที่ประมาณ 4.6 °C

 สถิติประชากร 
ตามข้อมูลสำมะโนประชากรของญี่ปุ่น จำนวนประชากรของโทโกนาเมะค่อนข้างคงที่ในช่วง 50 ปีที่ผ่านมา

 ภาพ
# เดอะเลซีซอง
เดอะเลซีซอง เป็นเพลงอเมริกันของนักร้อง นักแต่งเพลง บรูโน มาส์ จากสตูดิโออัลบั้มเปิดตัว Doo-Wops & Hooligans วางจำหน่ายเป็นซิงเกิลที่ 3 จากอัลบั้มเมื่อวันที่ 15 กุมภาพันธ์ ค.ศ. 2011

 รายการเพลง 
 Digital download
 "The Lazy Song"(Single Version) – 3:08
 "The Lazy Song"(Music Video)

 CD single
 "The Lazy Song"(Single Version) – 3:08
 "Grenade"(The Hooligans Remix) – 3:30

 ชาร์ตและการรับรอง 

 ชาร์ต 
ชาร์ต (2011)ยอดPeakสูงสุดAustralia (ARIA)6 Brazil (Billboard Hot 100 Airplay)"Brasil Hot 100 Airplay". Billboard Brasil (Brasil: bpp) (2): 96. June, 2011. ISSN 977-217605400-257Canada (Canadian Hot 100)5Finland (Suomen virallinen lista)14German Airplay ChartGerman Airplay Chart, Retrieved on 2011-06-032Israel (Media Forest)2New Zealand (RIANZ)3Poland (ZPAV)2Spain (Airplay Chart)4US Billboard Hot 1004US Adult Contemporary (Billboard)13US Adult Pop Songs (Billboard)2US Latin Songs (Billboard)35US Latin Pop Songs (Billboard)13US Pop Songs (Billboard)3

 การรับรอง 
 ประเทศ การรับรอง Australia 3× Platinum BelgiumGold Canada3× Platinum Denmark Platinum Italy Gold New Zealand Platinum United States 3x Platinum

 ชาร์ตสิ้นปี 
ชาร์ต (2011)อันดับAustralian Singles Chart 14Austrian Singles Chart45Canadian Hot 100 17Danish Singles Chart24 German Singles Chart51Hungarian Airplay Chart59New Zealand Singles Chart 11Netherlands (Dutch Top 40) 21Swiss Singles ChartSchweizer Jahreshitparade 2011 - hitparade.ch37UK Singles Chart 15 US Billboard Hot 100 26 US Pop Songs 26
# ภาษามองโกลคามนิกัน
ภาษามองโกลคามนิกัน (Khamnigan) เป็นภาษาในกลุ่มภาษามองโกลที่ใช้พูดในบริเวณทะเลสาบไบกัลป์ ชาวคามนิกันปกติเป็นผู้ที่พูดได้สองภาษา คือพูดได้ทั้งภาษาในกลุ่มภาษามองโกลและกลุ่มภาษาตังกูสิต โดยภาษากลุ่มตันกูสิตที่พูดคือภาษาอีเวนกี ส่วนภาษาคามนิกันเป็นภาษาในกลุ่มภาษามองโกลที่มีลักษณะเป็นเอกเทศ ไม่ได้เป็นสำเนียงของภาษามองโกลหรือภาษาบูรยัตที่ใช้พูดในรัสเซียหรือมองโกเลีย

การใช้ภาษานี้ในรัสเซียกำลังลดลง เหลือผู้พูดอยู่น้อยแต่สถานะในมองโกเลียยังไม่แน่ชัด แต่กลุ่มชนในจีนยังคงใช้ทั้งสองภาษาอยู่ ภาษาอีเวนกีที่ชาวคามนิกันใช้จะได้รับอิทธิพลจากภาษากลุ่มมองโกลมาก โดยเฉพาะการใช้คำศัพท์ ส่วนภาษามองโกลจะเป็นภาษาที่มีลักษณะอนุรักษนิยมมาก และได้รับอิทธิพลจากภาษาอีเวนกีน้อย แม้จะมีระบบไวยากรณ์พหูพจน์แบบภาษาอีเวนกี ซึ่งภาษากลุ่มมองโกลอื่นๆไม่มีJuha Janhunen, 2003. "Khamnigan Mongol". In The Mongolic Languages
 อ้างอิง 

แหล่งข้อมูลอื่น
Summary of Khamnigan in the World Atlas of Language Structures
มองโกลคามนิกัน
มองโกลคามนิกัน
มองโกลคามนิกัน
# ออแตลฌอร์ฌ-แซ็งก์
ออแตลฌอร์ฌ-แซ็งก์ ("โรงแรมพระเจ้าจอร์จที่ 5") เป็นโรงแรมหรูหราระดับห้าดาวตั้งอยู่ใกล้เคียงช็องเซลีเซบนถนนพระเจ้าจอร์จที่ 5 กรุงปารีส ประเทศฝรั่งเศส โดยตั้งชื่อตามถนนอันเป็นตั้งดังกล่าวนั้น

ห้องชุดรอยัล (Royal Suite) ของโรงแรมนี้ราคาคืนละ 24,550 ดอลลาร์สหรัฐ และซีเอ็นเอ็นโก (CNN Go) จัดเมื่อปี 2555 ว่าแพงเป็นอันดับที่ 11 ของโลกArnold, Helen "World's 15 most expensive hotel suites" CNN Go. 25 March 2012. Retrieved 2012-04-11 

 ประวัติ 
ออแตลฌอร์ฌ-แซ็งก์เป็นโรงแรมหลังที่แปดที่ฌอแอล อีลม็อง (Joel Hillman) ก่อตั้งขึ้น มูลค่าการก่อสร้างอยู่ที่สามสิบเอ็ดล้านดอลลาร์สหรัฐ และเปิดเมื่อปี 2471 เจ้าของคนต่อมาคือ ฟร็องซัว ดูว์เพร (François Dupré) ผู้เป็นเจ้าของโรงแรมปลาซาอาเตเน (Plaza Athénée) ในกรุงปารีส และโรงแรมริตซ์การ์ลตงมงเรอาล (Ritz Carlton Montreal) ในนครมงเรอาล ประเทศแคนาดา ด้วย

ออแตลฌอร์ฌ-แซ็งก์มีห้องรับรองแขกสองร้อยสี่สิบห้าห้อง และได้รับรางวัลชนะเลิศหลายรายการจากนิตยสารคอนเดแนสต์แทรเวเลอร์ (Condé Nast Traveler) นอกจากนี้ ภัตตาคารเลอแซ็งก์ (Le Cinq) ของโรงแรม ยังได้รับดาวมิชแล็ง (Michelin) ถึงสองดวงด้วย

บริษัทคิงดอมโฮลดิง (Kingdom Holding Company) ซึ่งเป็นบริษัทลงทุนภายใต้ความควบคุมของเจ้าชายอัลวะลีด บิน เฏาะลาล (Al-Waleed bin Talal) แห่งซาอุดีอาระเบีย ได้เป็นเจ้าของออแตลฌอร์ฌ-แซ็งก์ตั้งแต่ปี 2551 และตั้งให้กลุ่มโรงแรมโฟร์ซีซันส์ (Four Seasons Hotels) เป็นผู้จัดการ กับให้คริสโตเฟอร์ นอร์ตัน (Christopher Norton) เป็นผู้จัดการทั่วไปและเป็นรองประธานภูมิภาค
# ตุลาคม พ.ศ. 2555
ตุลาคม พ.ศ. 2555 เป็นเดือนที่ 10 ของปี พ.ศ. 2555 วันแรกของเดือนเป็นวันจันทร์ วันสุดท้ายของเดือนเป็นวันพุธ

 สถานีย่อย:เหตุการณ์ปัจจุบัน
# พฤศจิกายน พ.ศ. 2555
พฤศจิกายน พ.ศ. 2555 เป็นเดือนที่ 11 ของปี พ.ศ. 2555 วันแรกของเดือนเป็นวันพฤหัสบดี วันสุดท้ายของเดือนเป็นวันศุกร์

 สถานีย่อย:เหตุการณ์ปัจจุบัน
# FAQ
คำถามที่พบบ่อย (อักษรย่อ: FAQ) คือรายการคำถามและคำตอบ ซึ่งมักได้รับการคาดว่าเป็นคำถามที่พบบ่อยในบริบทบางอย่าง และที่เกี่ยวข้องกับหัวข้อเฉพาะ "FAQ" มักออกเสียงเป็นคำย่อมากกว่าอักษรย่อ แต่รูปแบบอักษรย่อยังคงอยู่ ตั้งแต่อักษรย่อ FAQ มาจากสื่อต้นฉบับเดิม ก็ได้มีการออกเสียงที่แตกต่างกันออกไป ทั้ง "แฟค", "ฟาค", "แฟกซ์" และ "แฟคส์" ซึ่งได้ยินบ่อยAbout FAQs: Pronunciation ทั้งนี้ขึ้นอยู่กับการใช้งาน นิยามอาจจะหมายถึงคำถามที่พบบ่อยเพียงคำถามเดียวโดยเฉพาะ หรือได้รวบรวมรายการหลายคำถามกับคำตอบเหล่านั้น
# การเข้าถึงโดยสุ่ม
ในวิทยาการคอมพิวเตอร์ การเข้าถึงโดยสุ่ม  หรือ การเข้าถึงโดยตรง (direct access) คือความสามารถในการเข้าถึงข้อมูลในลำดับภายในเวลาที่เท่าๆกันสำหรับข้อมูลตัวใด ๆ ก็ตาม เวลาในการเข้าถึงข้อมูลนี้ไม่ขึ้นกับกับขนาดของลำดับด้วย ตัวอย่างของการเข้าถึงโดยสุ่มคือการอ่านข้อมูลจากแผ่นซีดี ซึ่งสามารถอ่านข้อมูลตำแหน่งใดๆได้ทันที

การเข้าถึงข้อมูลที่ตรงกันข้ามกับการเข้าถึงโดยสุ่มคือการเข้าถึงเชิงเส้น ซึ่งข้อมูลที่อยู่ไกลกว่าจะเสียเวลาในการเข้าถึงข้อมูลมากกว่าhttp://technet.microsoft.com/en-us/library/cc938619.aspx ตัวอย่างเช่นการอ่านข้อมูลจากตลับเทป ซึ่งต้องมีกรอเทปไปยังตำแหน่งที่ต้องการอ่านข้อมูล

สำหรับโครงสร้างข้อมูล ความสามารถในการเข้าถึงโดยสุ่มคือความสามารถในการเข้าถึงรายการได้ภายในเวลาคงที่ หรือ  ซึ่งโครงสร้างข้อมูลที่เรียบง่ายที่สุดที่มีความสามารถนี้ก็คือแถวลำดับ โครงสร้างข้อมูลที่เหลือที่มีความสามารถนี้ โดยมากแล้วก็จะมาจากการดัดแปลงแถวลำดับ เช่น แถวลำดับพลวัต อย่างไรก็ตาม การมีความสามารถในการเข้าถึงโดยสุ่มก็ความหมายอีกนัยหนึ่งว่าที่อยู่ของหน่วยความจำต้องเรียงกันแบบมีแบบแผน ดังนั้นจึงทำให้โครงสร้างข้อมูลทั้งหลายที่มีความสามารถนี้ไม่สามารถเพิ่มข้อมูลกลางรายการได้อย่างมีประสิทธิภาพ บางโครงสร้างข้อมูลเช่นรายการโยงแลกความสามารถในการเข้าถึงแบบสุ่มด้วยความสามารถในการเพิ่มและลบข้อมูลกลางรายการแทน

ความสามารถในการเข้าถึงโดยสุ่มมีความสำคัญมาก มีขั้นตอนวิธีมากมายที่ใช้ประโยชน์จากโครงสร้างข้อมูลที่มีการเข้าถึงข้อมูลโดยสุ่ม เช่น การค้นหาแบบทวิภาค ขั้นตอนวิธีการเรียงลำดับ ตะแกรงเอราทอสเทนีส เป็นต้น
# จอร์แดน บาวเวอรี
จอร์แดน นาแทเนียล บาวเวอรี  เกิดเมื่อวันที่ 2 กรกฎาคม ค.ศ. 1991 เป็นนักฟุตบอลชาวอังกฤษ ปัจจุบันได้ลงเล่นให้กับสโมสรฟุตบอลแอสตันวิลลาในตำแหน่งกองหน้า
# แถวลำดับ
ในวิทยาการคอมพิวเตอร์ แถวลำดับ  คือโครงสร้างข้อมูลที่เป็นรายการอย่างหนึ่ง ข้อมูล (value) จะถูกเก็บบนหน่วยความจำคอมพิวเตอร์ แบบอยู่ติดกันไปเรื่อย ๆ การเข้าถึงข้อมูลสามารถกระทำได้ผ่านดัชนี (index) หรืออาจเรียกว่า คีย์ โดยดัชนีจะเป็นจำนวนเต็มซึ่งบอกถึงลำดับที่ของข้อมูลในแถวลำดับ นอกจากนี้ ค่าของดัชนียังไปจับคู่กับที่อยู่หน่วยความจำ ผ่านสูตรคณิตศาสตร์ ทำให้สามารถเข้าถึงข้อมูลได้

ตัวอย่างเช่นแถวลำดับที่มีข้อมูล 10 ตัว โดยมีดัชนีตั้งแต่ 0 ถึง 9 สมมุติให้ข้อมูลแต่ละตัวใช้หน่วยความจำ 4 ไบต์ และแถวลำดับนี้มีที่อยู่ในหน่วยความจำคือ 2000 จะได้ว่าที่อยู่หน่วยความจำของข้อมูลตัวที่ i คือ 2000 + 4i

แถวลำดับยังสามารถขยายมิติไปเป็นสองมิติหรือมากกว่านั้นได้ เนื่องจากรูปแบบของแถวลำดับสองมิติมีรูปร่างเป็นตาราง คล้ายกับเมตริกซ์ บางทีจึงอาจเรียกแถวลำดับสองมิติว่าเมตริกซ์หรือตาราง (สำหรับตารางโดยส่วนมากแล้วจะหมายความถึงตาราง lookup) เช่นเดียวกับแถวลำดับมิติเดียวที่บางครั้งก็อาจเรียกว่าเวกเตอร์หรือทูเพิล

แถวลำดับถือได้ว่าเป็นโครงสร้างข้อมูลที่ถือกำเนิดขึ้นพร้อม ๆ กับการเขียนโปรแกรม และสำคัญมากในการเขียนโปรแกรมเช่นเดียวกัน และแทบจะไม่มีโปรแกรมใดเลยที่ไม่ใช้แถวลำดับ โดยแถวลำดับนี้ยังนำไปอิมพลีเมนต์โครงสร้างข้อมูลอื่นอีกมากมายเช่นรายการหรือสายอักขระ แม้แต่หน่วยเก็บข้อมูลที่มีที่อยู่หน่วยความจำก็อาจจะมองหน่วยเก็บข้อมูลเป็นแถวลำดับขนาดยักษ์ก็ได้

 ประวัติ 

 การนำไปใช้งาน 

 รูปแบบของแถวลำดับ 

 ประสิทธิภาพ 

 ความหมายของมิติ
# แบรด กูแซน
แบรดลีย์ เอดวิน "แบรด" กูแซน เกิดวันที่ 9 กันยายน ค.ศ. 1984 เป็นนักฟุตบอลชาวอเมริกัน เล่นในตำแหน่งผู้รักษาประตู เล่นให้กับสโมสรฟุตบอลแอสตันวิลลา ในพรีเมียร์ลีก และติดทีมชาติสหรัฐอเมริกาอีกด้วย
# โจ เบนเนตต์ (นักฟุตบอล)
โจเซฟ เบนเนตต์ (เกิดเมื่อวันที่ 28 มีนาคม ค.ศ. 1990) เป็นนักฟุตบอลชาวอังกฤษตำแหน่งกองหลัง ปัจจุบันลงเล่นให้กับสโมสรฟุตบอลคาร์ดิฟฟ์ซิตีในอีเอฟแอลแชมเปียนชิป 

เบนเนตต์เกิดที่เมืองรอชเดล ในมณฑลเกรเทอร์ แมนเชสเตอร์ ประเทศอังกฤษ และเซ็นสัญญาเป็นนักฟุตบอลอาชีพครั้งแรกกับสโมสรฟุตบอลมิดเดิลส์เบรอ ในฤดูกาล 2008–2009 โดยเขาสามารถเล่นได้ทุกตำแหน่งในด้านซ้าย และมักจะได้รับบทบาทเป็นแบ็กซ้าย เบนเนตต์ได้รับการจับตามองในฐานะผู้เล่นดาวรุ่งและได้รับรางวัลดาวรุ่งยอดเยี่ยมแห่งปีของสโมสรมิดเดิลส์เบรอ จนก้าวขึ้นไปติดทีมชาติอังกฤษรุ่นอายุไม่เกิน 21 ปี โดยหลังจากลงสนามให้กับมิดเดิลส์เบรอในทุกรายการมากกว่า 90 นัด ในปี ค.ศ. 2012 เขาก็ได้ย้ายไปเล่นให้กับแอสตันวิลลา ในยุคของพอล แลมเบิร์ตแต่กลับไม่ประสบความสำเร็จ และไม่สามารถแย่งชิงตำแหน่งในทีมชุดใหญ่ได้ หลังจากนั้นเขาถูกปล่อยตัวให้ไบรตัน แอนด์ โฮฟ อัลเบียน, บอร์นมัท และ เชฟฟีลด์ เวนส์เดย์ยืมตัวไปใช้ ก่อนจะถูกขายให้กับสโมสรฟุตบอลคาร์ดิฟฟ์ซิตีในปี ค.ศ. 2016

ในการเล่นให้กับคาร์ดิฟฟ์ ซิตี เบนเนตต์กลายมาเป็นผู้เล่นคนสำคัญและสามารถคว้าตำแหน่งรองแชมป์อีเอฟแอลแชมเปียนชิปร่วมกับสโมสรได้หลังจบฤดูกาล 2017–2018 ทำให้สโมสรเลื่อนชั้นกลับขึ้นมาแข่งในระดับพรีเมียร์ลีกได้อีกครั้ง

ผลงาน
รางวัลส่วนบุคคล 
 ผู้เล่นดาวรุ่งยอดเยี่ยมแห่งปีของสโมสรฟุตบอลมิดเดิลส์เบรอ: ฤดูกาล 2010–11 

คาร์ดิฟฟ์ ซิตี
อีเอฟแอลแชมเปียนชิป รองแชมป์: ฤดูกาล 2017–18
# กฤษณ์ กาญจนกุญชร
กฤษณ์ กาญจนกุญชร (เกิด 14 ตุลาคม พ.ศ. 2491) ปัจจุบันดำรงตำแหน่งอธิบดีกรมราชเลขานุการในพระองค์ และรักษาการเลขาธิการองคมนตรี กรรมการพระคลังข้างที่ อดีตราชเลขาธิการในพระองค์พระบาทสมเด็จพระวชิรเกล้าเจ้าอยู่หัว อดีตปลัดกระทรวงการต่างประเทศ อดีตกรรมการในคณะกรรมการผู้สูงอายุแห่งชาติ และอดีตสมาชิกสภานิติบัญญัติแห่งชาติ พ.ศ. 2549

 ประวัติ 
กฤษณ์ กาญจนกุญชร เกิดเมื่อวันที่ 14 ตุลาคม 2491 สำเร็จการศึกษาระดับปริญญาตรีด้านกฎหมายจากควีนส์ คอลเลจ มหาวิทยาลัยออกซฟอร์ด ประกาศนียบัตรกฎหมายระหว่างประเทศ และปริญญาเอกสาขาเดียวกัน มหาวิทยาลัยแมนเชสเตอร์ สหราชอาณาจักร ทั้งผ่านหลักสูตร วปอ. รุ่น 37

 การทำงาน 
กฤษณ์เริ่มเข้ารับราชการเป็นเลขานุการตรี กรมสนธิสัญญาและกฎหมาย, ผู้อำนวยการกองส่งเสริมเศรษฐกิจสัมพันธ์และความร่วมมือ กรมเศรษฐกิจ, รองอธิบดีกรมสนธิสัญญาและกฎหมาย, ในปี พ.ศ. 2532 ดำรงตำแหน่งอัครราชทูต สถานเอกอัครราชทูต ณ กรุงวอชิงตัน ต่อมาไปดำรงตำแหน่งเอกอัครราชทูตประจำกระทรวง, อธิบดีกรมสนธิสัญญาและกฎหมาย, ปี พ.ศ. 2538 ดำรงตำแหน่งเอกอัครราชทูตประจำสำนักงานสหประชาชาติ ณ นครเจนีวา, อธิบดีกรมสนธิสัญญาและกฎหมาย ครั้งที 2, อธิบดีกรมเอเชียตะวันออก, รองปลัดกระทรวงการต่างประเทศ, เอกอัครราชทูต ณ กรุงปารีส, ปี พ.ศ. 2547 เป็นปลัดกระทรวงการต่างประเทศ แล้วในเดือนมีนาคม ปี พ.ศ. 2550 เป็นเอกอัครราชทูต ณ กรุงวอชิงตัน สหรัฐอเมริกา ต่อมา ปี พ.ศ. 2551 มีพระบรมราชโองการแต่งตั้งเป็นรองราชเลขาธิการ สำนักราชเลขาธิการ ราชเลขาธิการคนใหม่ กฤษณ์ กาญจนกุญชร

ในอดีต กฤษณ์เป็นอดีตกรรมการธนาคาร กรุงไทย จำกัด (มหาชน) และสมาชิกสภานิติบัญญัติแห่งชาติ ระหว่างวันที่ 12 ตุลาคม 2549 - 1 เมษายน 2550รู้จัก "กฤษณ์ กาญจนกุญชร" ราชเลขาธิการ พระบาทสมเด็จพระเจ้าอยู่หัว และจากนั้น ดร. กฤษณ์ กาญจนกุญชร ได้เข้าปฏิบัติหน้าที่ตำแหน่งราชเลขาธิการ สำนักราชเลขาธิการ ตามพระบรมราชโองการแต่งตั้ง สืบต่อจากอาสา สารสิน เมื่อวันที่ 1 ตุลาคม 2555 และรวมทั้งเป็นกรรมการพระคลังข้างที่

ในปี พ.ศ. 2555 มีการเปลี่ยนแปลงสถานะของสำนักราชเลขาธิการ ไปจัดตั้งเป็นกรมราชเลขานุการในพระองค์ สังกัดสำนักพระราชวัง พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ แต่งตั้งเขาเป็นราชเลขานุการในพระองค์ ระดับ 11 เทียบเท่าเลขาธิการพระราชวัง ตั้งแต่วันที่ 1 ตุลาคม พ.ศ. 2555

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๑๙ ตอนที่ ๒๑ ข หน้า ๓, ๔ ธันวาคม ๒๕๔๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๑๔ ตอนที่ ๒๗ ข หน้า ๑๔, ๓ ธันวาคม ๒๕๔๐

ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๒๑ ตอนที่ ๔ ข หน้า ๓๐๐, ๑๐ มีนาคม ๒๕๔๗
ราชกิจจานุเบกษา, ประกาศ เรื่อง พระราชทานเครื่องราชอิสริยาภรณ์จุลจอมเกล้า ฝ่ายหน้า และเหรียญรัตนาภรณ์, เล่ม ๑๓๖ ตอนที่ ๒๑ ข หน้า ๓, ๑๑ พฤษภาคม ๒๕๖๒
# เอริก ลีไฮ
เอริก โจเซฟ ลีไฮ (, ออกเสียง  ;เกิดวันที่ 17 พฤศจิกายน ค.ศ. 1988) เป็นนักฟุตบอลชาวอเมริกัน ปัจจุบันได้ลงเล่นให้กับฮัลล์ ซิตีในอีเอฟแอลแชมเปียนชิป นอกจากนี้ลีไฮยังติดทีมชาติสหรัฐอีกด้วย โดยเขามีจุดเด่นที่ดีในการทุ่มไกล
# เอนดา สตีเวนส์
เอนดา จอห์น สตีเวนส์ เกิดเมื่อวันที่ 9 กรกฎาคม ค.ศ. 1990 ที่ ดับลิน เป็นนักฟุตบอล ชาวไอริช ปัจจุบันได้ลงเล่นให้กับสโมสรฟุตบอลเชฟฟีลด์ยูไนเต็ด ใน พรีเมียร์ลีก โดยได้เล่นฟุตบอลถ้วยยุโรปครั้งแรกในยูฟ่ายูโรปาลีก ฤดูกาล 2011–12
# การทำให้เกิดผล
การทำให้เกิดผล  คือขั้นตอนต่อจากกระบวนการคิด, การวางแผน, การสร้างแบบจำลอง หรือการคิดขั้นตอนวิธี โดยประยุกต์สิ่งเหล่านี้เพื่อการใช้งานจริง

 ทางวิทยาการคอมพิวเตอร์ 

ในสาขาวิทยาการคอมพิวเตอร์ การทำให้เกิดผลคือการประยุกต์ขั้นตอนวิธีให้กลายเป็นโปรแกรม โดยอาศัยกระบวนการเขียนโปรแกรม

 อุตสาหกรรมเทคโนโลยีและสารสนเทศ
# ไรส์อะเกนสต์
ไรส์อะเกนสต์ เป็นกลุ่มเพลงพังก์ร็อก ชาวอเมริกันจากชิคาโก, รัฐอิลลินอย ตั้งขึ้นเดือนธันวาคมปี 1999 โดยมีศิลปินคนปัจจุบันได้แก่  ทิม แมคอิลเรธ (นักร้องนำและทำนองกีตาร์), โจ พรินซิพ (กีตาร์เบสและนักร้องสนับสนุน), บรานดอน บาร์เนส (กลองและเคาะ) และแซช แบลร์ (กีตาร์นำและนักร้องสนับสนุน)

สมาชิกในกลุ่ม

สมาชิก
ทิม แมคอิลเรธ – นักร้องนำ, (1999), ทำนองกีตาร์ (2002)
 โจ พรินซิพ – กีตาร์เบส, นักร้องสนับสนุน (1999)
 บรานดอน บาร์เนส – กลอง, เคาะ (2000)
 แซช แบลร์ – นักร้องนำ, นักร้องสนับสนุน (2007)

อดีตสมาชิก
 Toni Tintari – กลอง (1999–2000)
 Dan Lumley – กลอง (2000)
 Mr. Precision (Dan Wleklinski) – นักร้องนำ, นักร้องสนับสนุน (1999–2001)
 Phillip Hill - นักร้องนำ (สมาชิกทัวร์) (2001)
 Kevin White – นักร้องนำ (2001-2002)Tim McIlrath of Rise Against – Interview at Newbury Comics Headquarters – 7/28/09. YouTube. Retrieved on 2010-11-23.
 Todd Mohney – นักร้องนำ (2002–2004)
 Chris Chasse – นักร้องนำ, นักร้องสนับสนุน (2004–2007)

ระยะเวลา

อัลบั้ม

สตูดิโออัลบั้ม
 The Unraveling (2001)
 Revolutions per Minute (2003)
 Siren Song of the Counter Culture (2004)
 The Sufferer & the Witness (2006)
 Appeal to Reason (2008)
 Endgame (2011)

รางวัลและการเสนอชื่อเข้าชิง
ปีชื่อเรื่องรางวัลผล2006"Ready to Fall"MTVu Good Woodie Awardเสนอชื่อเข้าชิงRise Against Awards :: Music – For Your Information :: Rise Against Awards @. Mfyi.com. Retrieved on 2010-11-23.2008"Rise Against"Rock on Request Awardชนะ2009"Rise Against"Best Animal-Friendly Band (PETA)ชนะ2009"Re-Education (Through Labor)"MuchMusic Video Awardเสนอชื่อเข้าชิง2011"Make It Stop (September's Children)"MTV Video Music Awardเสนอชื่อเข้าชิง2012"Ballad of Hollis Brown"MTV Video Music Awardเสนอชื่อเข้าชิงhttp://loudwire.com/linkin-park-rise-against-lead-rock-charge-2012-vma-nominations/
# ต้นไม้ค้นหาแบบทวิภาคที่มีโครงสร้างปรับสมดุลเองได้
thumb|right|251px|ภาพต้นไม้เดียวกับภาพด้านบนแต่ปรับสมดุลแล้ว
ในวิทยาการคอมพิวเตอร์ ต้นไม้ค้นหาแบบทวิภาคที่มีโครงสร้างปรับสมดุลเองได้  คือต้นไม้ค้นหาแบบทวิภาคที่สามารถรักษาความสูง (จำนวนชั้นที่อยู่ต่ำกว่าราก) ของตนให้เตี้ยอยู่ตลอดเวลาDonald Knuth. The Art of Computer Programming, Volume 3: Sorting and Searching, Second Edition. Addison-Wesley, 1998. ISBN 0-201-89685-0. Section 6.2.3: Balanced Trees, pp.458-481. เพื่อทำให้การค้นหาข้อมูล การใส่ข้อมูล การลบข้อมูลในต้นไม้ทำได้อย่างมีประสิทธิภาพอยู่เสมอ แม้จะมีต้นไม้ค้นหาแบบทวิภาคที่มีโครงสร้างปรับสมดุลเองได้บางแบบ เช่นต้นไม้สเปลย์ ซึ่งไม่ได้ปรับให้ต้นไม้เตี้ยตลอดเวลาแต่ประสิทธิภาพเมื่อวิเคราะห์แบบถัวเฉลี่ยได้ประสิทธิภาพเท่ากัน

โครงสร้างข้อมูลที่นิยมในการอิมพลีเมนต์ต้นไม้ลักษณะนี้ยกตัวอย่างเช่น ต้นไม้เอวีแอล, ต้นไม้แดงดำ, ต้นไม้สเปลย์ เป็นต้น

 ภาพรวม 
การดำเนิการกับต้นไม้ค้นหาแบบทวิภาคส่วนใหญ่ไม่ว่าจะเป็นการค้นหาข้อมูล การใส่ข้อมูล การลบข้อมูล ประสิทธิภาพของการดำเนินการนั้นล้วนขั้นอยู่กับความสูงของต้นไม้ ดังนั้นการรักษาให้ต้นไม้นั้นมีประสิทธิภาพในการดำเนินการดี นั่นคือการลดความสูงของต้นไม้ลงเท่าที่จะทำได้ โดยต้นไม้ทวิภาคที่มีความสูง h จะมีปมได้ไม่เกิน 20+21+···+2h = 2h+1-1 ปม หากต้นไม้มี n ปม และมีความสูง h จะได้ว่า:

ดังนั้น :

นั่นคือ อย่างน้อยที่สุดความสูงของต้นไม้ทวิภาคที่มี n ปม คือ ฟังก์ชันพื้นของ log2 (n)

แต่หากไม่มีการปรับสมดุลของต้นไม้ค้นหาแบบทวิภาคแล้ว จะมีบางกรณีที่ทำให้ความสูงของต้นไม้มีค่าเท่ากับจำนวนปม ยกตัวอย่างเช่นหากใส่ข้อมูลที่ผ่านการเรียงลำดับเข้าไปในต้นไม้แล้ว ลักษณะของต้นไม้จะดูเหมือนกับรายการโยงที่มี n ปมเสียมากกว่า ในเชิงเปรียบเทียบหาก n = 1,000,000 ต้นไม้ค้นหาแบบทวิภาคที่ไม่ได้ปรับสมดุลอาจมีความสูงถึง 1,000,000 เปรียบเทียบกับต้นไม้ค้นหาแบบทวิภาคที่ปรับสมดุลเพื่อลดความสูงแล้วนั้นจะมีความสูงไม่เกิน 

 การนำมาใช้งาน 
ต้นไม้ค้นหาแบบทวิภาคที่มีโครงสร้างปรับสมดุลเองได้มีประโยชน์อย่างมากสำหรับโครงสร้างข้อมูลที่ต้องการเรียงลำดับอยู่ตลอดเวลา (เมื่อใส่ข้อมูลใหม่เข้าไปก็สามารถใส่ได้อย่างรวดเร็ว) ตัวอย่างเช่นแถวคอยลำดับความสำคัญ หรือนำมาใช้เป็นแถวลำดับแบบจับคู่หรือพจนานุกรม โดยใส่แต่ละคู่ (คีย์-ข้อมูล) ลงไปในต้นไม้แล้วเรียงลำดับตามค่าคีย์ ดังที่ได้กล่าวมาจะเห็นได้ว่าลักษณะคุณประโยชน์ของต้นไม้ค้นหาแบบทวิภาคที่มีโครงสร้างปรับสมดุลเองได้นั้นจะคล้ายคลึงกับตารางแฮช
# ดิสมีนส์วอร์ (เพลงนิกเคลแบ็ก)
ดิสมีนส์วอร์ เป็นซิงเกิลที่ 3 ของวงดนตรีร็อกชาวแคนาดาในอัลบั้มสตูดิโอส์ที่ 7 ของนิกเคลแบ็ก คือ เฮียแอนด์นาวน์ โดยออกจำหน่ายในซิงเกิลวิทยุในประเทศเยอรมนี เมื่อวันที่ 10 พฤศจิกายน ค.ศ. 2011]] และออกจำหน่ายในซิงเกิลวิทยุในประเทศสหรัฐอเมริกา ในวันที่ 14 กุมภาพันธ์ [[ค.ศ. 2012 หลังภาพวิดีโอถูกโพสต์ใน นิกเคลแบ็กทีวี บนยูทูบ มิวสิกวิดีโอนี้ถูกช็อดสำหรับซิงเกิล นอกจากนั้นยังใช้เป็นเพลงธีมอย่างเป็นทางการกับศึกดับเบิลยูดับเบิลยูอี อิลิมิเนชั่น แชมเบอร์ (2012)

 ชาร์ต 
อันดับ (2012)ยอดสูงสุด Canadian Active Rock7 UK Singles (The Official Charts Company)24 UK Rock (The Official Charts Company)1 US Rock Songs (Billboard) 18 US Hot Mainstream Rock Tracks (Billboard)6